b'\n_START_ARTICLE_\nKandijski rat\n_START_PARAGRAPH_\nKandijski rat, tako\xc4\x91er i Kretski rat, naziv je za ratni sukob koji je vo\xc4\x91en u razdoblju od 1645. do 1669. izme\xc4\x91u Mleta\xc4\x8dke Republike i Osmanskog Carstva, oko otoka Krete (Candia), mleta\xc4\x8dkog najve\xc4\x87eg i najbogatijeg prekomorskog posjeda. U njemu su sudjelovale i vojne postrojbe drugih europskih vladara (njema\xc4\x8dke, francuske, papinske dr\xc5\xbeave), a nemali teret rata podnijeli su i ju\xc5\xbenoslavenski narodi pod mleta\xc4\x8dkim i osmanlijskim vrhovni\xc5\xa1tvom. Ratne operacije vo\xc4\x91ene su na Kreti, na moru (Egejsko more), te u Dalmaciji. U isto vrijeme osmanske snage iz Bosne napadale su mleta\xc4\x8dke posjede u Dalmaciji, ali su do\xc5\xbeivjele vi\xc5\xa1e neuspjeha._NEWLINE_Posljednji ve\xc4\x87i napad u Dalmaciji Osmanlije su izvr\xc5\xa1ile 1662., napadom na okolicu Zadra i Nina i razbile jedinicu od oko 800 uskoka. Bitka se odvila 1666. kod 1666. godine._NEWLINE_Mirovnim ugovorom iz 1669. Osmansko je Carstvo osiguralo najve\xc4\x87i dio osvojenoga otoka Krete, dok je Mleta\xc4\x8dka Republika u Dalmaciji pro\xc5\xa1irila svoje posjede.'